เป็นต้อหิน ตาแห้งมาก ขอทราบว่าขี้ผึ้งหรือเจลอะไรที่ช่วยบรรเทาได้
สวัสดีค่ะ ต้อหินคือโรคทางตาชนิดหนึ่งที่เกิดจากความเสื่อมของเส้นประสาทตา หรือเส้นประสาทตาถูกทำลาย โดยเป็นเส้นประสาทที่เชื่อมระหว่างตากับสมอง ปัจจัยหลักมาจากความดันในลูกตาสูง ซึ่งเกิดจากการระบายน้ำออกของลูกตามีการอุดตันและเสื่อมสภาพ ทำให้ระบายน้ำออกจากลูกตาได้ไม่ดีพอการรักษาคือการใช้ยาหยอดตาช่วยลดความดันลูกตา โดยไปลดการสร้างน้ำหล่อเลี้ยงลูกตาหรือการรับประทานยาลดความดันในตาภายใต้การดูแลของจักษุแพทย์โดยถ้ามีอาการระคายเคืองหรือตาแห้งร่วมด้วย สามารถใช้น้ำตาเทียม หรือเจลที่ช่วยหล่อลื่นในตาได้ตามปกติ ไม่น่ามีข้อห้ามการใช้อะไร เพียงแต่ใช้ในปริมาณตามข้างฉลากกำหนด ไม่ใช้เกินปริมาณในแต่ละวัน และอาจแจ้งจักษุแพทย์ที่ดูแลเพื่อตรวจหาสาเหตุที่แน่ชัดของอาการตาแห้งหรือระคายเคืองมากร่วมไปด้วย